
בא-כוח התובעת
18. כתב תביעה כנגד חברת הביטוח - פריצה - כיסוי של "כל הסיכונים"

בבית-המשפט השלום                                                                    ת"א ______

ב ____           

התובע:                
1. ____ ת.ז.____   
ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

1. ____ בע"מ

מהות התביעה: כספית.
סכום התביעה: ____ ש"ח.
כתב תביעה בסדר דין מהיר

1. כל טענות כתב תביעה זה משלימות זו את זו וחילופיות זו לזו, הכל בהתאם לעניין ולהקשר הדברים.

2. התובע הינו אזרח ישראל אשר בתאריכים הרלוונטים לכתב תביעה זה ביטח את ביתו ותכולתו ברח' ​​​____ בקריית ____ בפוליסה לביטוח "____ ____"  - פוליסה לביטוח הדירה ותכולתה - שמספרה ___ ____, אצל הנתבעת.

יצויין כי על-פי הפוליסה, היו התכשיטים מבוטחים בכיסוי של "כל הסיכונים".
(מצ"ב רשימת פוליסת הביטוח המסומנת באות א').

3. הנתבעת הינה חברה לביטוח הרשומה ופועלת בישראל ובתוקף סמכותה הוציאה לתובע את הפוליסה לכיסוי ביתו.


יצויין כי ביום ____ נערך סקר תכולה בביתו של התובע על-ידי חב' ____.
(מצ"ב העתק סקר גמולב המסומן באות ב').

4. ביום ____ בלילה נפרץ בית התובע ונגנבה ממנו תכולה רבה. יצויין כי הבית היה מאוייש. 

5. הפריצה ארעה דרך חלון חדר השינה שנפרץ תוך החדרת חפץ חד, שחרור סגרי התריס והחלון ופתיחתו (להלן: "אירוע הפריצה").

6. בשעה 6:00 לערך קיבל התובע שיחת טלפון מאישה אשר טענה בפניו כי תעודות ומסמכים שלו נמצאו במושב ____, בו היא מתגוררת.

לאחר שיחה זו, הבחין התובע בסימני פריצה בביתו והודיע על כך מיד למשטרה.

7. בבדיקה התברר כי הפורץ לקח תכשיטים שונים שהיו מונחים בקופסת תכשיטים בחדר השינה, הוא לקח מסך ____ וסכום של ____ ש"ח במזומן. 

8. התובע פנה אל הנתבעת עמ"נ שזו תשפה אותו בהתאם לפוליסת הביטוח שבידו.

9. ביום ____ פיצתה הנתבעת את התובע בסך של ____ ש"ח. פיצוי זה כלל את כל הפריטים אשר נגנבו מביתו למעט טבעת משובצת יהלום ____ קראט המוערכת על-פי שמאי מטעם הנתבעת בסך של ____ ש"ח (להלן: "הטבעת").
10. הנתבעת הודיעה לתובע כי היא דוחה את תביעתו באשר לטבעת מאחר "ולא היתה מונחת עובר למקרה בכספת כנדרש בהתנאה".
(דו"ח השמאי מטעם הנתבעת ובו סיבת הדחיה מצ"ב ומסומן באות ג').

11. התובע יטען כי הנתבעת במעשיה או במחדליה או במעשי או במחדלי עובדיה או שלוחיה, הפרו את הסכם הפוליסה שבידי התובע הפרה יסודית.

12. התובע יטען כי הפוליסה אשר ברשותו מכסה את הטבעת אשר נגנבה בארוע וכי על הנתבעת לפצותו בסך של ____ ש"ח (קרן) בגינה.

13. התובע יטען כי הטבעת היתה מבוטחת תחת כיסוי של "כל הסיכונים" דהיינו בכיסוי של גניבה פשוטה, זאת ללא כל התנאה על-פי הפוליסה, מה עוד שהבית היה מאוייש בעת הגניבה.

14. התובע יוסיף ויטען כי ההתנאה בדבר הנחת הכספת בעת שהתובע ומשפחתו מצויים בביתם, מרוקנת מתוכן את הכיסוי בעת שהמבוטחים מצויים בביתם.

עוד יטען התובע כי ההתנאה אשר שימשה בסיס לדחיית התביעה מטעם הנתבעת, הינה בניגוד לפוליסה התקנית ולא קיבלה את אישור המפקח על הביטוח. מה עוד, שההתנאה הינה בכיסוי לפי פרק ד', אך כאמור הטבעת מכוסה על-פי פרק ב', זאת ללא כל התנאה.

15. עוד יטען התובע כי ההתנאה לא נכתבה בצורה מודגשת ובהבלטה, כנדרש על-פי סעיף 3 לחוק חוזה הביטוח. 

16. הנתבעת חייבת ביחד ולחוד לפצות את התובע על מלוא נזקיו וזאת בשל פוליסת הביטוח המהווה חוזה בין הצדדים, מכוח היותה המבטחת של הרכוש שנגנב מדירת התובע והמבוטח על ידה.

17. לבית-משפט נכבד זה הסמכות לדון בתביעה.

18. אשר-על-כן מתבקש כב' בית-המשפט להזמין את הנתבעת לדין ולחייבה בתשלום הסך של ____ ש"ח (משוערך ליום הגשת התביעה) בצירוף הפרשי הצמדה וריבית מיום הגשת התביעה וכן בתשלום הוצאות משפט ושכ"ט עו"ד כדין. 

כמו-כן מתבקש כבוד בית-המשפט לחייב את הנתבעת בריבית מיוחדת בשיעור מקסימלי בהתאם לסעיף 28א' לחוק חוזה הביטוח, התשמ"א-1981, וכן  בהוצאות משפט, שכ"ט עו"ד ומע"מ כחוק.

19. בהתאם לתקנות סדר הדין האזרחי (תיקון מס' 5) נתמך כתב תביעה זה בתצהיר התובע.

20. להלן רשימת המסמכים עליהם נסמכת תביעה זו (העתקי המסמכים הנ"ל מצורפים לכתב התביעה ומהווים חלק בלתי-נפרד הימנו):

א.
פוליסת ביטוח

ב.
סקר תכולה - גמולב

ג.
דו"ח שמאי 
















___________

____, עו"ד

